દિવાળી વેકેશન પૂર્ણ થતાં જ પ્રાથમિક શાળાઓમાં પરિપત્રોનો મારો શરૂ થઈ ગયો છે અને શાળાઓ શરૂ થાય તે પહેલાં જ જિલ્લાના શિક્ષણને લગતાં તમામ અધિકારીઓની સાથે શાળાના આચાર્યોને શાળાના બાળકોની સાથે શિક્ષકોની ઓનલાઈન હાજરી લેવાનો પરિપત્ર કરી દેવામાં આવ્યો છે જેને લઈ આચાર્યોમાં અસમંજસની સ્થિતિ જોવાઈ રહી તો બીજી બાજુ બાળકોની હાજરી અને શિક્ષકોની હાજરી માટે ઓનલાઈન પોર્ટલ શિક્ષણ વિભાગ દ્વારા શરૂ કરી દેવામાં આવ્યું છે અને શાળા શરૂ થતાં જ બાળકો અને શિક્ષકોની હાજરીના આંકડા ઓનલાઈન કરવાની પણ સૂચના આપી દેવામાં આવી છે.